**DECIZIA ETAPEI DE ÎNCADRARE**

## Nr. din .2020

Ca urmare a solicitării de emitere a acordului de mediu adresate de **SC Loredana SRL**, cu sediul în mun. Rădăuți, str. Simion Bărnuțiu, nr. 6, jud. Suceava, înregistrată la APM Suceava cu nr. 16282 din 17.12.2019, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.01.2020, că proiectul ***Amenajare iaz Topitorie*** propus a fi amplasat în com. Dornești nu se supune evaluării impactului asupra mediului și nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** *dimensiunea şi concepţia întregului proiect*: -proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului , în anexa nr. 2, pct. 1, lit f;

Lucrările proiectate constau în:

Investiția ”Amenajare Iaz Topitorie” este amplasată în intravilanul comunei Dornești, pe malul drept al râului Suceava, la 400 m de acesta, între bornele CSA 64 și CSA 63.

Terenul, în suprafață totală de 20.116 mp, pe care se va amenaja iazul, în suprafață de 18.200 mp, este proprietatea SC LOREDANA SRL Rădăuți conform extraselor de carte funciară pentru CF 35347, CF 36503 și CF 36423, anexate la prezenta documentație.

Accesul auto spre iaz se realizează din DN 17A, prin intermediul drumului comunal existent.

Amenajarea iazului se face în săpătură. Taluzurile se vor consolida prin înierbare. Regimul de funcționare al iazului va fi permanent. Materialul rezultat în urma amenajării cuvetei iazului, prin excavare, va fi folosit la realizarea taluzurilor amenajării, restul fiind transportat în incinta stației de sortare, de unde va fi valorificat.

Iazul proiectat nu barează vreo vale sau albia unui râu - nu este prevăzut cu baraj. Iazul nu este un iaz de acumulare, este un iaz în cuvetă naturală (tip heleşteu), fără baraj, cu taluzuri înierbate. Panta taluzurilor va fi 1 : 1,5.

Iazul proiectat este alimentat exclusiv de afluxul natural al acviferului freatic din zonă. Alimentarea cu apă a iazului se face în mod permanent cu debitele preluate din freatic prin circulația acviferului subteran.

Alimentarea cu apă și primenirea se realizează prin infiltrare din pânza freatică, fără a fi necesare lucrări de captare, transport și evacuare a apelor.

Cantitatea de nisip și pietriș ce se dorește a se exploata din cadrul cuvetei iazului este de 100.800 mc. Viitorul iaz prezintă următoarele caracteristici:

* + suprafaţa, lungimea medie şi lăţimea medie a perimetrului:

S = 18.200 mp;

Lmed = 220 m;

lmed = 83 m;

* + adâncimea medie de exploatare:

hmed = 7,0 m;

hmax = 7,2 m (pe profilul 2);

* + cantitate de resursă existentă în cadrul perimetrului:

Cresursă = 106.190 mc;

din care:

Cnisip și pietriș = 100.800 mc

Csol vegetal = 5.390 mc

* + cantitate de agregate ce urmează a fi exploatată, defalcat pe ani:

Cnisip\_preliminată\_2020 = 40.000 mc

Cnisip\_preliminată\_2021 = 40.000 mc

Cnisip\_preliminată\_2022 = 10.800 mc

Cnisip\_preliminată\_2023 = 10.000 mc

*Iazul piscicol este delimitat de următoarele coordonate STEREO 70:*

|  |  |  |
| --- | --- | --- |
| **Nr. pct.** | **X** | **Y** |
| 1 | 706789 | 575119 |
| 2 | 707024 | 575151 |
| 3 | 707034 | 575197 |
| 4 | 707024 | 575241 |
| 5 | 706812 | 575196 |
| 6 | 706815 | 575159 |

Suprafaţa terenului pe care va fi amenajat iazul Topitorie este de 18.200 mp, suprafața iazului la NNR va fi de 15.450 mp. Adâncimea medie a acumulării va fi de 3,5 m, iar volumul de apă, la NNR - cota 340,61 m, va fi de 53.150 mc.

Suprafaţa maximă a iazului va coincide cu suprafața iazului la nivelul normal de retenție. În funcție de cantitatea de precipitații căzute, adâncimea apei în acumulare va crește.

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: amenajarea iazului va folosi material locale, fărăr a conduce la o afectare a rezervelor naturale din zonă;

**d**) *cantitatea şi tipurile de deşeuri generate/gestionate*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte negative*: în perioada lucrărilor de execuţie va fi generat zgomot şi pulberi de către utilajele şi mijloacele de transport, dar impactul va fi nesemnificativ, fiind pe perioadă scurtă, pe timp de zi;

**f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

**g)** *riscurile pentru sănătatea umană*: nu este cazul.

**Localizarea proiectului**

**a)** *utilizarea actuală şi aprobată a terenurilor*: - terenul este situat în extravilanul localităţii.

**b)** *bogăţia, disponibilitatea, calitatea şi capacitatea de regenerare relative ale resurselor naturale ( inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

**c)** *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**Tipurile şi caracteristicile impactului potenţial**

**a).** *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

**b)** *natura impactului*- va fi cauzat de lucrările de terasamente şi construcţii, cu un impact redus asupra mediului,

**c)***. natura transfrontieră a impactului* – lucrările propuse nu au efecte transfrontieră;

**d*)****. intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

**e)**. *probabilitatea impactului* – impact redus, pe perioada de execuţie şi în perioada de funcţionare a obiectivului;

**f).** *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

**g)**.*cumularea impactului cu impactul altor proiecte existente şi/sau aprobate*- nu este cazul;

**h)**. *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul, amplasamentul proiectului nefiind situat în arii naturale protejate;

III. Motivele pe baza cărora s-a stabilit necesitatea neefectuării evaluării impactului asupra corpurilor de apă, autoritatea competentă în domeniul gospodăririi apelor A.B.A.-SIRET-Bacău eliberând Avizul de gospodărire a apelor nr. 6/08.01.2020.

Condiții impuse de Avizul de gospodărire a apelor:

- beneficiarul va amenaja drumurile de acces în zona de exploatare astfel încât circulația mijloacelor de transport să nu afecteze rezistența clădirilor din zonă. Drumurile vor fi amenajate cu acordul proprietarilor sau administratorilor acestora;

- explatarea agregatelor minerale în vederea amenajării cuvetei iazului se va face pe baza Autorizației de gospodărire a apelor;

- exploatarea agregatelor minerale se va realiza asigurându-se zona de protecție a amenajării piscicole prin respectarea unor pilieri de siguranță de 5 m față de terenurile adiacente;

- în cazul în care se renunță la finalizarea proiectului și la exploatarea iazului piscicol, beneficiarul are obligația de a aduce terenul la starea inițială;

Condiţiile de realizare a proiectului:

1. Stratul de sol vegetal va fi depozitat în limitele perimetrului propriu şi va fi utilizat pentru amenajarea taluzelor iazului piscicol;
2. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
3. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
4. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
5. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi;
6. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;
7. **În conformitate cu adresa Agenției Naționale pentru Protecția Mediului nr. 1/212/VT/21.01.2019 activitatea de exploatare agregate minerale în vederea amenajării de iazuri piscicole se va desfășura cu obținerea autorizației de mediu pentru această activitate.**

La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

|  |  |
| --- | --- |
| **Şef Serviciu**  **Avize, Acorduri, Autorizaţii, Adina HOBJILĂ** | **Şef Serviciu**  **Calitatea Factorilor de Mediu, Anca IONCE** |
| **Întocmit, cons. Doru COJOCARU** |  |